Lav et referat af nedenstående tekst:

Tekst:
Det trafikuheld, som siden klokken 17.00 onsdag eftermiddag har spærret Vildsundvej ved Solbjerg på Mors har kostet en 26-årig mand fra Skive livet. Det fortæller Midt- og Vestjyllands Politi. I krydset ved Rebslagervej og Vildsundvej kørte en bilist ud i krydset, hvorefter den nu dræbte mand, som kørte på motorcykel, ramte personbilen. Ifølge politiet kørte den 26-årige mand med høj hastighed. - Manden blev kastet af motorcyklen ved sammenstødet og røg 70 meter væk fra uheldsstedet. Da lægen kom frem, blev han erklæret død med det samme, siger vagtchef hos Midt- og Vestjyllands Politi, Anders Olesen. Politiet har underrettet mandens pårørende. Vejen spærret i begge retninger Vejen er fortsat spærret omkring ulykkesstedet, hvor hjemmeværnet lige nu hjælper med at dirigere trafikken over Solbjerg. Politiet fortæller, at der kan forekomme kødannelse på strækningen, som forventes at åbne igen ved 20.30-tiden onsdag aften.

Referat:
Et alvorligt uheld på Mors har sent onsdag eftermiddag kostet en motorcyklist livet.